**ส่วนที่ ๑**

สภาพทั่วไปและข้อมูลพื้นฐาน

### 1. สภาพทั่วไป

1. **๑.1 ที่ตั้งและอาณาเขต**

องค์การบริหารส่วนตำบลแก่งดินสอ อยู่ทางทิศเหนือของอำเภอนาดี จังหวัดปราจีนบุรี

ห่างจากตัวอำเภอนาดีปราจีนบุรี ประมาณ 20 กิโลเมตร

**ทิศเหนือ** ติดต่อกับอำเภอครบุรี จังหวัดนครราชสีมา

**ทิศใต้** ติดต่อกับตำบลหนองกี่,ตำบลบ้านนา อำเภอกบินทร์บุรี จังหวัดปราจีนบุรี

**ทิศตะวันออก** ติดต่อกับอำเภอเมือง จังหวัดสระแก้ว

**ทิศตะวันตก** ติดต่อกับตำบลทุ่งโพธิ์ อำเภอนาดี จังหวัดปราจีนบุรี

**๑.2 เนื้อที่ (แสดงเนื้อที่โดยประมาณเป็นตารางกิโลเมตร)**


ตำบลแก่งดินสอมีเนื้อที่ทั้งสิ้นประมาณ 165,000 ไร่ ( 264 ตารางกิโลเมตร )

**๑.๓ ภูมิประเทศ**

ตำบลแก่งดินสอมีพื้นที่ประกอบด้วยภูเขา ประมาณ 56 เปอร์เซ็นต์ ของพื้นที่ทั้งหมดของตำบล ซึ่งอยู่ทางทิศตะวันตกและทิศเหนือ ประกอบด้วย อุทยานแห่งชาติทับลานและอุทยานแห่งชาติปางสีดา ส่วนพื้นที่การเกษตรและที่อยู่อาศัย ประมาณ 44 เปอร์เซ็นต์ กระจายอยู่ทั่วไปของตำบล

**๑.๔ จำนวนหมู่บ้านในเขตรับผิดชอบขององค์การบริหารส่วนตำบล**

จำนวนหมู่บ้านในเขตความรับผิดชอบขององค์การบริหารส่วนตำบลแก่งดินสอ ประกอบด้วยหมู่บ้านทั้งหมด 12 หมู่บ้าน ดังต่อไปนี้

หมู่ที่ 1 บ้านทับไทร

หมู่ที่ 2 บ้านท่าสะตือ

หมู่ที่ 3 บ้านวังอ้ายป่อง

หมู่ที่ 4 บ้านบุกล้วย

หมู่ที่ 5 บ้านวังรี

หมู่ที่ 6 บ้านแก่งดินสอ

หมู่ที่ 7 บ้านเขาขาด

หมู่ที่ 8 บ้านหินเทิน

หมู่ที่ 9 บ้านบุเจริญ

หมู่ที่ 10 บ้านคลองมะไฟ

หมู่ที่ 11 บ้านอ่างทอง

หมู่ที่ 12 บ้านแก่งใหญ่

**๑.๕ ท้องถิ่นอื่นในตำบล**

-ไม่มี-

**๑.๖ ประชากร**

ประชากรทั้งสิ้น 10,๒03 คน ชาย ๕,074 คน หญิง ๕,๑29 คน

|  |  |  |  |  |  |
| --- | --- | --- | --- | --- | --- |
| **หมู่ที่** | **ชื่อหมู่บ้าน** | **จำนวนหลังคาเรือน** | **จำนวนประชากร** | | |
| **ชาย** | **หญิง** | **รวม** |
| 1 | บ้านทับไทร | ๒85 | 467 | 4๕5 | 917 |
| 2 | บ้านท่าสะตือ | 234 | 354 | 402 | 756 |
| 3 | บ้านวังอ้ายป่อง | 407 | ๕๒5 | 5๒9 | 1,๐54 |
| 4 | บ้านบุกล้วย | ๒๐7 | 317 | 291 | ๖08 |
| 5 | บ้านวังรี | 2๕6 | 4๖1 | 4๓5 | 8๙6 |
| 6 | บ้านแก่งดินสอ | 300 | 4๗1 | 4๙5 | 966 |
| 7 | บ้านเขาขาด | ๓๐3 | 419 | 387 | 8๐6 |
| 8 | บ้านหินเทิน | 510 | 604 | ๖๑6 | 1,220 |
| 9 | บ้านบุเจริญ | 331 | 581 | 589 | 1,๑70 |
| 10 | บ้านคลองมะไฟ | 321 | 447 | 497 | 944 |
| 11 | บ้านอ่างทอง | 179 | 189 | 199 | 388 |
| 12 | บ้านแก่งใหญ่ | 502 | 244 | 234 | 478 |
| **รวม** | | ๓,835 | 5,074 | 5,๑29 | 10,203 |

หมายเหตุ ข้อมูลพัฒนากร/งานปกครอง งานทะเบียนราษฎร์ อำเภอนาดี เดือน กรกฎาคม พ.ศ.25๖2

**๒.สภาพทางเศรษฐกิจ**

**๒.๑ อาชีพ** (แสดงอาชีพของประชากรในเขตองค์การบริหารส่วนตำบล)

ประชาชนส่วนใหญ่ประกอบอาชีพเกษตรเป็นหลัก เช่น การทำไร่ ทำสวน ทำนา และเลี้ยงสัตว์ พืชที่พบส่วนใหญ่ ได้แก่ ยูคาลิปตัส ยางพารา มันสำปะหลัง ไผ่ และผลไม้ต่าง ๆ ประชากรบ้างส่วนประกอบอาชีพในภาค อุตสาหกรรมและสถานประกอบการต่าง ๆ มีจำนวนน้อยที่รับราชการและประกอบธุรกิจส่วนตัวโดยสามารถชี้ให้เห็นถึงร้อยละของการประกอบอาชีพของประชากรภายในตำบล ได้ดังนี้

- อาชีพเกษตรกรรม ประมาณร้อยละ 49

- อาชีพลูกจ้างในสถานประกอบการ ประมาณร้อยละ 35

- อาชีพรับจ้างทั่วไป ประมาณร้อยละ 13

- อาชีพธุรกิจส่วนตัว ประมาณร้อยละ 2

- อาชีพรับราชการ ประมาณร้อยละ 1

**๓. สภาพทางสังคม**

**๓.1 การศึกษา**

- ศูนย์พัฒนาเด็กเล็ก จำนวน ๑ แห่ง

- โรงเรียนประถมศึกษา จำนวน ๘ แห่ง

- ขยายโอกาสถึงมัธยมศึกษาตอนต้น จำนวน 2 แห่ง

- โรงเรียนมัธยมศึกษา จำนวน 1 แห่ง

- ที่อ่านหนังสือพิมพ์ประจำหมู่บ้าน/ จำนวน - แห่ง

- ห้องสมุดประจำหมู่บ้าน จำนวน - แห่ง

**๓.๒ สถาบันและองค์กรทางศาสนา**

- วัด / สำนักสงฆ์ จำนวน 16 แห่ง

**๓.3 การสาธารณสุข**

- โรงพยาบาลส่งเสริมสุขภาพ จำนวน ๔ แห่ง

- มีกลุ่มอาสาสมัครสาธารณสุข (อ.ส.ม.) ประจำหมู่บ้าน 12 หมู่

**๓.4 ความปลอดภัยในชีวิตและทรัพย์สิน**

- ตู้ยามตำรวจ จำนวน 1 แห่ง

- อาสาสมัครป้องกันภัยฝ่ายพลเรือน จำนวน 191 คน

**๔. การบริการพื้นฐาน**

๔.1 **การคมนาคม**

1. ถนนลาดยางภายในตำบล จำนวน 8 สาย

2. ถนนลาดยางผ่านตำบล จำนวน 4 สาย

3. ถนนคอนกรีต จำนวน 90 สาย

4. ถนนลูกรังภายในหมู่บ้าน จำนวน 50 หมู่

**๔.2 การโทรคมนาคม**

- ตู้โทรศัพท์สาธารณะ จำนวน 0 แห่ง

**๔.๓ การไฟฟ้า**

- มีไฟฟ้าใช้ทั้ง 12 หมู่บ้าน

**๔.4 แหล่งน้ำธรรมชาติ**

- ตำบลแก่งดินสอ มีแควโสมงไหลผ่านกลางตำบล และมีคลองและลำห้วยต่างๆ จำนวน 17 แห่ง

**๔.5 แหล่งน้ำที่สร้างขึ้น**

- ฝายเก็บน้ำขนาดเล็ก จำนวน 18 แห่ง

- สระเก็บน้ำขาดใหญ่ จำนวน 20 แห่ง

- สระเก็บน้ำขนาดเล็กในไร่นา จำนวน 715 แห่ง

- บ่อบาดาล จำนวน 74 แห่ง

- บ่อน้ำตื่น จำนวน 276 แห่ง

- ประปาหมู่บ้าน จำนวน 31 แห่ง

- คลองส่งน้ำชลประทาน จำนวน 2 แห่ง

- อ่างเก็บน้ำนฤบดินทรจินดา จำนวน 1 แห่ง

**๕. ข้อมูลอื่นๆ**

**๕.1 ทรัพยากรธรรมชาติและแหล่งท่องเที่ยวในพื้นที่**

- อุทยานแห่งชาติทับลาน

- อุทยานแห่งชาติปางสีดา

- น้ำตกห้วยคำภู

- น้ำตกทุ่งกวาง

- น้ำตกวังมะนาว

- จุดชมวิวบนห้วยโสมง

**๕.2 มวลชนจัดตั้ง**

- ลูกเสือชาวบ้าน

- กลุ่มอาสาป้องกันภัยฝ่ายพลเรือน

- กลุ่มสตรีแม่บ้าน

- ตำรวจบ้าน

- กลุ่มอาชีพ

- กลุ่ม อ.ส.ม.

- ชมรมผู้สูงอายุ

**๕.3 ศักยภาพในตำบล**

ศักยภาพขององค์การบริหารส่วนตำบล

1. จำนวนบุคลากร จำนวน ๓๔ คน

* พนักงานส่วนตำบล จำนวน ๑๕ คน
* พนักงานลูกจ้างประจำ จำนวน ๐ คน
* พนักงานจ้างตามภารกิจ จำนวน ๑๓ คน
* พนักงานจ้างทั่วไป จำนวน ๖ คน

- พนักงานจ้างทั่วไป (ถ่ายโอน) จำนวน ๐ คน

1. จำนวนคณะผู้บริหารและสมาชิกองค์การบริหารส่วนตำบล จำนวน ๒๕ คน

* นายกองค์การบริหารส่วนตำบล จำนวน ๑ คน
* รองนายกองค์การบริหารส่วนตำบล จำนวน ๒ คน
* เลขานายกองค์การบริหารส่วนตำบล จำนวน ๑ คน

- สมาชิกองค์การบริหารส่วนตำบล จำนวน ๒๑ คน

(3) รายได้ขององค์การบริหารส่วนตำบล

รายได้ประจำปีงบประมาณ 2561 ๕๙,๖๓๘,๐๗๑.๖๖ บาท

รายได้จากค่าธรรมเนียมค่าปรับและใบอนุญาต 68,975.60 บาท

รายได้จากสาธารณูปโภคและการพาณิชย์ ๒4,575.๐๐ บาท

รายได้จากทรัพย์สิน ๔53,362.57 บาท

รายได้เบ็ดเตล็ด 1,226.๐๐ บาท

รายได้จากภาษีอากร 274,906.17 บาท

รายได้ภาษีจัดสรร 30,783,195.64 บาท

เงินอุดหนุนทั่วไป ๒๘,031,830.๖๘ บาท

เงินอุดหนุนเฉพาะกิจ - บาท

**ศักยภาพของชุมชนและพื้นที่**

1. พัฒนาเป็นแหล่งท่องเที่ยวเชิงนิเวศ ท่องเที่ยวเชิงเกษตรอินทร์ได้ เนื่องจากมีทรัพยากร ทางธรรมที่อุดมสมบูรณ์ และแหล่งอุทยานชาติอยู่ใกล้พื้นที่ มีทำเลจุดชมวิวที่สวยงามของบนเขื่อนห้วยโสมง มีแหล่งท่องเที่ยวทางธรรมชาติที่นำเสนอ เช่น น้ำตกห้วยคำภู น้ำตกทุ่งกวาง และน้ำตกวังมะนาว และโครงการเขื่อนนฤบดินทรจินดา

2. พัฒนาส่งเสริมการเกษตรกรรมอย่างยั่งยืน โดยการทำเกษตรแบบผสมผสาน ลดการใช้สารเคมีหันมาใช้วิธีทางธรรมชาติมากขึ้นและมีพัฒนาเพิ่มผลผลิตทางการเกษตรได้มากขึ้น เนื่องจากมีแหล่งน้ำธรรมชาติไหลผ่านภายในตำบล และมีแหล่งน้ำที่เพียงพอสำหรับการเกษตร

3.พัฒนาเป็นแหล่งเรียนรู้เชิงนิเวศ มีวิถีชีวิตตามปรัชญาเศรษฐกิจพอเพียง ส่งเสริมภูมิปัญญาชาวบ้าน ตลอดจนเน้นกระบวนการเรียนรู้ของชุมชนพึงตนเองตามแนวทางของระบอบประชาธิปไตย แบบเน้นการมีส่วนร่วมของประชาชนให้เข้ามามีบทบาทในการพัฒนาท้องถิ่น

### 2.ประวัติความเป็นมา

เดิมตำบลแก่งดินสอ เป็นหมู่บ้านขึ้นอยู่กับตำบลทุ่งโพธิ์ ต่อมาในปี พ.ศ.2521 ทางราชการเห็นว่า ตำบลทุ่งโพธิ์เป็นตำบลที่มีขนาดใหญ่ จึงได้แบ่งแยกออกมาเป็นอีกตำบลหนึ่ง ซึ่งประกอบด้วย 9 หมู่บ้าน คือ บ้านทับไทร บ้านท่าสะตื้อ บ้านวังอ้ายป่อง บ้านบุกล้วย บ้านวังรี บ้านแก่งดินสอ บ้านเขาขาด บ้านหินเทิน และบ้านบุเจริญ ปัจจุบันมีหมู่บ้านเพิ่มขึ้น 3 หมู่บ้าน คือ บ้านคลองมะไฟ บ้านอ่างทอง บ้านแก่งใหญ่ โดยใช้ชื่อบ้านแก่งดินสอเป็นชื่อตำบลตลอดมา

การตั้งชื่อของตำบลว่า “แก่งดินสอ” นั้น เล่าต่อกันมาว่า สมัยก่อนตำบลแก่งดินสอมีหินที่สามารถนำไปใช้ทำเป็นดินสอเขียนกับกระดานชนวนได้ คนสมัยก่อนไม่มีสมุดไม่มีปากกาจึงมีการนำหินชนวนไปทำเป็นดินสอใช้ขีดเขียนกัน และพบว่าแหล่งที่มีหินประเภทนี้อยู่จำนวนมากก็คือ หมู่ 6 บ้านแก่งดินสอ บริเวณที่เป็นแก่งมีน้ำไหลผ่าน คนส่วนใหญ่จึงเรียกพื้นที่ตำบลนี้ว่าแก่งดินสอ และใช้เป็นชื่อของตำบลต่อมา

ประชาชนที่อาศัยในพื้นที่ส่วนใหญ่นั้นเป็นคนที่อพยพมาจากที่อื่น คือ โคราช ระยอง อ่างทอง ชลบุรี และจันทร์บุรี คนดั้งเดิมในพื้นที่มีเพียงจำนวนน้อย คนที่อพยพเข้ามาได้มาก่อตั้งเป็นชุมชนเล็ก ๆ โดยการประกอบอาชีพทำไร่ ทำสวน พืชที่ปลูกในพื้นที่ส่วนใหญ่คือ มันสำปะหลัง และยาพารา ต่อมาชุมชนได้มีการขยายใหญ่ขึ้นมีการแบ่งแยกออกเป็นหลายหมู่บ้าน และมีประชาชนมาอาศัยอยู่เป็นจำนวนมาก จนสามารถพัฒนากลายมาเป็นตำบลแก่งดินสอจนถึงทุกวันนี้

**อำนาจหน้าที่ในการบริหารงานขององค์การบริหารส่วนตำบล**

พระราชบัญญัติสภาตำบลและองค์การบริหารส่วนตำบลพ.ศ.2537 แก้ไขเพิ่มเติมถึงพระราชบัญญัติสภาตำบลและองค์การบริหารส่วนตำบล( ฉบับที่ 6) พ.ศ.2552

มาตรา ๖๖ องค์การบริหารส่วนตำบลมีอำนาจหน้าที่ในการพัฒนาตำบลทั้งในด้านเศรษฐกิจสังคม และวัฒนธรรม 

มาตรา ๖๗ ภายใต้บังคับแห่งกฎหมาย องค์การบริหารส่วนตำบลมีหน้าที่ต้องทำในเขตองค์การบริหารส่วนตำบล ดังต่อไปนี้

(๑) จัดให้มีและบำรุงรักษาทางน้ำและทางบก

(๒) รักษาความสะอาดของถนน ทางน้ำ ทางเดิน และที่สาธารณะรวมทั้งกำจัดมูลฝอยและสิ่ง ปฏิกูล

(๓) ป้องกันโรคและระงับโรคติดต่อ

(๔) ป้องกันและบรรเทาสาธารณภัย

(๕) ส่งเสริมการศึกษาศาสนา และวัฒนธรรม

(๖) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ

(๗) คุ้มครอง ดูแลและบำรุงรักษาทรัพยากรธรรมชาติและสิ่งแวดล้อม

(๘) บำรุงรักษาศิลปะจารีตประเพณี ภูมิปัญญาท้องถิ่น และวัฒนธรรมอันดีของท้องถิ่น

(๙) ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากรให้ตามความจำเป็นและสมควร

มาตรา ๖๘ ภายใต้บังคับแห่งกฎหมายองค์การบริหารส่วนตำบลอาจจัดทำกิจการในเขตองค์การบริหารส่วนตำบลดังต่อไปนี้

(๑) ให้มีน้ำเพื่อการอุปโภค บริโภค และการเกษตร

(๒) ให้มีและบำรุงการไฟฟ้าหรือแสงสว่างโดยวิธีอื่น

(๓) ให้มีและบำรุงรักษาทางระบายน้ำ

(๔) ให้มีและบำรุงสถานที่ประชุม การกีฬาการพักผ่อนหย่อนใจและสวนสาธารณะ

(๕) ให้มีและส่งเสริมกลุ่มเกษตรกรและกิจการสหกรณ์

(๖) ส่งเสริมให้มีอุตสาหกรรมในครอบครัว

(๗) บำรุงและส่งเสริมการประกอบอาชีพของราษฎร

(๘) การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน

(๙) หาผลประโยชน์จากทรัพย์สินขององค์การบริหารส่วนตำบล

(๑๐) ให้มีตลาดท่าเทียบเรือ และท่าข้าม

(๑๑) กิจการเกี่ยวกับการพาณิชย์

(๑๒) การท่องเที่ยว

(๑๓) การผังเมือง

2.พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น

พ.ศ. 2542มาตรา ๑๖ ให้เทศบาลเมืองพัทยาและองค์การบริหารส่วนตำบลมีอำนาจและหน้าที่ใน

การจัดระบบการบริการสาธารณะเพื่อประโยชน์ของประชาชนในท้องถิ่นของตนเองดังนี้

(๑) การจัดทำแผนพัฒนาท้องถิ่นของตนเอง

(๒) การจัดให้มีและบำรุงรักษาทางบก ทางน้ำ และทางระบายน้ำ

(๓) การจัดให้มีและควบคุมตลาด ท่าเทียบเรือ ท่าข้าม และที่จอดรถ

(๔) การสาธารณูปโภคและการก่อสร้างอื่นๆ

(๕) การสาธารณูปการ

(๖) การส่งเสริม การฝึกและประกอบอาชีพ

(๗) การพาณิชย์และการส่งเสริมการลงทุน

(๘) การส่งเสริมการท่องเที่ยว

(๙) การจัดการศึกษา

(๑๐) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส

(๑๑) การบำรุงรักษาศิลปะ จารีตประเพณี ภูมิปัญญาท้องถิ่นและวัฒนธรรมอันดีของท้องถิ่น

(๑๒) การปรับปรุงแหล่งชุมชนแออัดและการจัดการเกี่ยวกับที่อยู่อาศัย

(๑๓) การจัดให้มีและบำรุงรักษาสถานที่พักผ่อนหย่อนใจ

(๑๔) การส่งเสริมกีฬา

(๑๕) การส่งเสริมประชาธิปไตย ความเสมอภาค และสิทธิเสรีภาพของประชาชน

(๑๖) ส่งเสริมการมีส่วนร่วมของราษฎรในการพัฒนาท้องถิ่น

(๑๗) การรักษาความสะอาดและความเป็นระเบียบเรียบร้อยของบ้านเมือง

(๑๘) การกำจัดมูลฝอยสิ่งปฏิกูล และน้ำเสีย

(๑๙) การสาธารณสุขการอนามัยครอบครัว และการรักษาพยาบาล

(๒๐) การจัดให้มีและควบคุมสุสานและฌาปนสถาน

(๒๑) การควบคุมการเลี้ยงสัตว์

(๒๒) การจัดให้มีและควบคุมการฆ่าสัตว์

(๒๓) การรักษาความปลอดภัย ความเป็นระเบียบเรียบร้อย และการอนามัย โรงมหรสพ

และสาธารณสถานอื่นๆ

(๒๔) การจัดการการบำรุงรักษา และการใช้ประโยชน์จากป่าไม้ที่ดินทรัพยากรธรรมชาติและสิ่งแวดล้อม

(๒๕) การผังเมือง

(๒๖) การขนส่งและการวิศวกรรมจราจร

(๒๗) การดูแลรักษาที่สาธารณะ

(๒๘) การควบคุมอาคาร

(๒๙) การป้องกันและบรรเทาสาธารณภัย

(๓๐) การรักษาความสงบเรียบร้อยการส่งเสริมและสนับสนุนการป้องกันและรักษาความปลอดภัยในชีวิตและทรัพย์สิน

(๓๑) กิจการอื่นใดที่เป็นผลประโยชน์ของประชาชนในท้องถิ่นตามที่คณะกรรมการประกาศกำหนด

**โครงสร้างองค์การบริหารส่วนตำบลแก่งดินสอ**

ตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง

ฉบับที่ 6 พ.ศ.2552

มาตรา ๔๓ องค์การบริหารส่วนตำบลมีฐานะเป็นนิติบุคคลและเป็นราชการบริหารส่วนท้องถิ่น

มาตรา ๔๔ องค์การบริหารส่วนตำบลประกอบด้วยสภาองค์การบริหารส่วนตำบลและนายกองค์การบริหารส่วนตำบลซึ่งโครงสร้างขององค์การบริหารส่วนตำบลแก่งดินสอ ก็แบ่งโครงสร้างตามพระราชบัญญัติ ดังกล่าว คือแบ่งออกเป็น 2 ฝ่าย ดังนี้

1.ฝ่ายสภาองค์การบริหารส่วนตำบล หรือฝ่ายนิติบัญญัติ ประกอบด้วย สมาชิกสภาองค์การบริหารส่วนตำบล จำนวน 12 หมู่บ้าน ๆ ละ 2 คน รวมเป็น 24 คน โดยสภาองค์การบริหารส่วนตำบลมีประธานสภาและรองประธานสภาคนหนึ่งซึ่งเลือกจากสมาชิกสภาองค์การบริหารส่วนตำบลให้นายอำเภอแต่งตั้งประธานและรองประธานสภาองค์การบริหารส่วนตำบลตามมติของสภาองค์การบริหารส่วนตำบล ทั้งนี้สภาองค์การบริหารส่วนตำบล ได้เลิกสมาชิกองค์การบริหารส่วนตำบล เป็นคณะกรรมการประจำสภาชุดต่าง ๆ เช่น คณะกรรมการสามัญ คณะกรรมการตรวจรายงานการประชุม ฯ เป็นต้น

**ฝ่ายนิติบัญญัติ**

**ประธานสภา อบต.**

**รองประธานสภา อบต.**

**เลขานุการสภา อบต.**

**คณะกรรมการประจำสภาชุดต่าง ๆ**

1. ฝ่ายนายกองค์การบริหารส่วนตำบล หรือฝ่ายบริหาร โดยนายกองค์การบริหารส่วนตำบลมาจากการเลือกตั้งโดยตรงของประชาชนตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น และมีอำนาจแต่งตั้งรองนายกองค์การบริหารส่วนตำบล 2 คน และเลขานุการนายกองค์การบริหารส่วนตำบล 1 คน และที่ปรึกษานายกองค์การบริหารส่วนตำบล ตามพระราชบัญญัติองค์การบริหารส่วนตำบล ฯ ดังกล่าว ทั้งนี้ นายกองค์การบริหารส่วนตำบลมีหน้าที่ควบคุมและรับผิดชอบในการบริหารราชการขององค์การบริหารส่วนตำบลตามกฎหมายและเป็นผู้บังคับบัญชาข้าราชการและลูกจ้างขององค์การบริหารส่วนตำบล